projektas

**RIETAVO SAVIVALDYBĖS TARYBA**

**SPRENDIMAS**

**DĖL ALMOS LENGVENIENĖS SKYRIMO EITI RIETAVO LAURYNO IVINSKIO GIMNAZIJOS DIREKTORĖS PAREIGAS**

2017 m. liepos 13 d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos darbo kodekso 34 ir 42 straipsniais, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 8 straipsniu ir 5 priedo 3.1, 6.1, 44 punktais, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, Konkurso į Rietavo Lauryno Ivinskio gimnazijos direktoriaus pareigas atrankos komisijos 2017 m. liepos 10 d. posėdžio protokolu Nr. PV4-1 ir atsižvelgdama į Almos Lengvenienės 2017 m. liepos 12 d. prašymą, Rietavo savivaldybės taryba n u s p r e n d ž i a:

1. Skirti nuo 2017 m. rugpjūčio 16 d. Almą Lengvenienę eiti Rietavo Lauryno Ivinskio gimnazijos direktorės pareigas.

2. Almai Lengvenienei mokėti nustatytą Rietavo Lauryno Ivinksio gimnazijos direktoriaus tarnybinį atlyginimą (koeficientas – 9,279, įskaitant 5 proc. pareiginės algos pastoviosios dalies koeficiento padidinimą už darbo su specialiųjų ugdymosi poreikių turinčiais mokiniais organizavimą, 5 proc. – už vadovavimą gimnazijai ir 2 proc. – už vadovavimą Daugėdų pradinio ugdymo skyriui).

3. Įpareigoti Rietavo savivaldybės merą Antaną Černeckį pasirašyti darbo sutartį su Alma Lengveniene.

4. Sprendimas, nesant apskundimo, įsigalioja nuo 2017 m. liepos 14 d.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio sprendimo priėmimo dienos.

Savivaldybės meras

**RIETAVO SAVIVALDYBĖS ADMINISTRACIJOS**

**TEISĖS IR FINANSŲ SKYRIUS**

**Rietavo savivaldybės tarybai**

**AIŠKINAMASIS RAŠTAS PRIE SPRENDIMO**

**„DĖL ALMOS LENGVENIENĖS SKYRIMO EITI RIETAVO LAURYNO IVINSKIO GIMNAZIJOS DIREKTORĖS PAREIGAS“ PROJEKTO**

2017–07–12

Rietavas

1. **Sprendimo projekto esmė.**

Sprendimo projektu siūloma skirti nuo 2017 m. rugpjūčio 1 d. Almą Lengvenienę eiti Rietavo Lauryno Ivinskio gimnazijos direktoriaus pareigas. Įpareigoti Rietavo savivaldybės merą Antaną Černeckį pasirašyti darbo sutartį su Alma Lengveniene.

1. **Kuo vadovaujantis parengtas sprendimo projektas**.

 Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos darbo kodekso 34 ir 42 straipsniais, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 8 straipsniu, 5 priedo 3.1, 6.1 ir 44 punktais, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, Konkurso į Rietavo Lauryno Ivinskio gimnazijos direktoriaus pareigas atrankos komisijos 2017 m. liepos 10 d. posėdžio protokolu Nr. PV4-1 ir atsižvelgiant į Almos Lengvenienės 2017 m. liepos 12 d. prašymą,

**3.** **Tikslai ir uždaviniai.**

 Sprendimo projektu siekiama skirti Almą Lengvenienę eiti Rietavo Lauryno Ivinskio gimnazijos direktorės pareigas.

1. **Laukiami rezultatai.**

 Bus paskirtas Rietavo Lauryno Ivinskio gimnazijos direktorius ir nustatytas jo darbo užmokestis.

1. **Kas inicijavo sprendimo projekto rengimą.**

Sprendimo projekto rengimą inicijavo Savivaldybės administracijos Teisės ir finansų skyrius.

1. **Sprendimo projekto rengimo metu gauti specialistų vertinimai.**

 Neigiamų specialistų vertinimų kol kas negauta.

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

1. **Lėšų poreikis sprendimo įgyvendinimui.**

Sprendimo įgyvendinimui bus reikalingos Savivaldybės biudžete numatytos lėšos.

1. **Antikorupcinis vertinimas nereikalingas.**

Teisės ir finansų skyriaus teisininkė Ieva Krajinaitė